EkBass/fiwiki-20250220-pages-articles huggingface dataset:
Neon City Rockers

Neon City Rockers on tamperelaisen Jann Wilde & The Neon Comets -yhtyeen albumi. Albumi julkaistiin 2008 Hype Records -levy-yhtiön kautta. ==Kokoonpano== * Jann Wilde – laulu * Robin Savage – kitara * Dean Martini – bassokitara * Tender Rexx – rummut * Kaide Palmer – koskettimet, laulu ==Kappaleet== # Baby Said Yeah # Danceroom Bop # Screams At The Ballet # Neon City Rockers # Deimos & Phobos # Superstar Cocktail Bar # The Ballad of Jane Glaze # Glamtronik # Forever (feat. Poppy Starley) # She's A Killer # Saturday Love # The Motion Picture Luokka:Jann Wilden albumit Luokka:Vuoden 2008 albumit
Latvian naisten koripallomaajoukkue

Latvian naisten koripallomaajoukkue edustaa Latviaa kansainvälisissä naisten arvokilpailuissa. Sitä hallinnoi Latvian koripalloliitto, Latvijas Basketbola Savienība. Latvia on ollut kahdeksan kertaa mukana EM-kilpailuissa. Parhaimmillaan se on yltänyt neljänneksi vuonna 2007, jolloin se hävisi pronssiottelussa Valko-Venäjälle luvuin 63–72. Vuosina 2005 ja 2017 joukkue sijoittui kuudenneksi, kotikisoissaan 2009 seitsemänneksi, 2011 kahdeksanneksi ja 1999 yhdeksänneksi. Vuosina 2013 ja 2015 se jäi kymmenen parhaan ulkopuolelle. Latvia pelasi ensimmäisen ja toistaiseksi ainoan kerran olympialaisissa Pekingin olympiaturnauksessa 2008 sijoittuen yhdeksänneksi. MM-kilpailuissa se oli mukana ensimmäisen kerran vuonna 2018 ja sijoittui 13:nneksi. == Arvokisat == === Olympialaiset === *1992 : Ei selviytynyt karsinnoista *1996 : Ei selviytynyt karsinnoista *2000 : Ei selviytynyt karsinnoista *2004 : Ei selviytynyt karsinnoista *2008 : yhdeksäs *2012 : Ei selviytynyt karsinnoista *2016 : Ei selviytynyt karsinnoista === MM-kilpailut === *1994 : Ei selviytynyt karsinnoista *1998 : Ei selviytynyt karsinnoista *2002 : Ei selviytynyt karsinnoista *2006 : Ei selviytynyt karsinnoista *2010 : Ei selviytynyt karsinnoista *2014 : Ei selviytynyt karsinnoista *2018 : kolmastoista === EM-kilpailut === * 1993–1997: Ei selviytynyt karsinnoista *1999 : yhdeksäs *2001 : Ei selviytynyt karsinnoista *2003 : Ei selviytynyt karsinnoista *2005 : kuudes *2007 : neljäs *2009 : seitsemäs *2011 : kahdeksas *2013 : viidestoista *2015 : kolmastoista *2017 : kuudes * 2019: yhdestoista == Lähteet == == Aiheesta muualla == * Latvian koripalloliitto Luokka:Naisten koripallomaajoukkueet Luokka:Latvian koripallo
Yksitasoinen lentokone

Yksitasoinen lentokone eli yksitaso on lentokone, jossa on vain yksi siipi, toisin kuin kaksitasoissa ja kolmitasoissa. 1930-luvulta lähtien yksitasolentokone on ollut käytännössä lentokoneiden standardimuoto. Yksitasot jaetaan lisäksi ala-, keski- ja ylätasoisiin sen mukaan, missä kohdassa kantosiipi sijaitsee lentokoneen runkoon nähden. ==Historia== Ensimmäisenä yksitasona pidetään ranskalaisen Felix du Temple de la Croix’n vuonna 1874 rakentamaa Monoplanea, joka onnistui nousemaan ilmaan mäkihyppyristä suorittamansa vauhdinoton jälkeen ja leijailemaan turvallisesti maahan. Samankaltaisia yrityksiä suorittivat myöhemmin monet muut yksityiset lentokoneenrakentajat ympäri Eurooppaa ja Yhdysvaltoja. Ensimmäisen ohjatun, ilmaa raskaamman, moottorikäyttöisen koneen keksijöiksi on nostettu yhdysvaltalaiset Wrightin veljekset. Wrightien Flyer oli kuitenkin kaksitaso, kuten lähes kaikki lentokoneilmailun alkuaikojen menestyksekkäät konemallit. Yksitasojen arvostus kasvoi hetkellisesti, kun Louis Blériot ylitti Englannin kanaalin itse suunnittelemallaan yksitasolla 1909, ja Fokkerin yksitasoiset hävittäjät osoittaututuivat myös kelvollisiksi sotakoneiksi ensimmäisessä maailmansodassa. Yksitasot olivat silti epäsuosiossa aina 1930-luvulle asti, koska lentokoneiden etupäässä puusta valmistettu runko ja siivet olivat kevyitä ja hauraita. Yksitasojen siivet tapasivat vääntyä lennon aiheuttamassa paineessa, mikä vaikeutti sivuttaisohjausta. Kaksitasoissa ei tällaista ongelmaa ollut, mikä takasi niiden valtakauden jatkumisen toistaiseksi. Metallien käyttöön siirtymisen ja siipitekniikan parantumisen ansiosta kaksitasot joutuivat antamaan tietä yksitasoille. Toisessa maailmansodassa sotalentokoneet olivat jo muutamin poikkeuksin yksitasoisia. Luokka:Lentokoneet
Kaksitasoinen lentokone

Kaksitasoinen lentokone eli kaksitaso on lentokone, jossa on kaksi kantosiipeä päällekkäin, toisin kuin yksitasoissa ja kolmitasoissa. Ensimmäinen ilmaa raskaampi lentokone, yhdysvaltalaisten Wrightin veljesten Flyer oli kaksitasolentokone. Nykyään kaksitasolentokoneet ovat yksi- tai kaksipaikkaisia, mutta 1910-luvulta 1930-luvun alkuun paljon suurempia matkustaja- pommikoneita tehtiin kaksitasoisina. Kaksitasot olivat hallitseva lentokonemalli aina 1930-luvulle. Ensimmäisen maailmansodan lentokoneista lähes kaikki sotakoneet olivat kaksi- tai useampitasoisia. Nykyään tyypillinen kaksitasokone on taitolentokone, jossa kaksi päällekkäistä siipeä merkitsee alhaista siipikuormitusta ja hyvää liikehtimiskykyä. Luokka:Lentokoneet
Nikon D1

Nikon D1 on Nikonin ensimmäinen digitaalinen järjestelmäkamera, joka on suunniteltu valokuvauksen ammattilaisille. D1 julkistettiin 15. kesäkuuta 1999. Sen ominaisuuksia ovat mm. 2,74 megapikselin CCD-kenno, sarjakuvaus 4,5 kuvaa sekunnissa ja se toimii kaikkien Nikon F-tyypin objektiivien kanssa. Kameran runko muistuttaa Nikonin ammattilaisfilmikameraa F5. Yhteistä on mm. painikkeiden ja muiden ohjainten sijoitus, joka mahdollistaa helpomman siirtymisen filmikamerasta digitaaliseen. ==D1H ja D1X== 5\. helmikuuta 2001 Nikon korvasi D1:n uusilla D1H- ja D1X-malleilla. D1X tarjosi parempaa tarkkuutta suurentamalla kennon resoluution 4 024 × 1 324 pikseliin (5,3 megapikseliin). Vastaavasti peräkkäisiä kuvia pystyi ottamaan enää 3 sekunnissa aina 21 kuvaan asti. Nikon D1H keskittyi nopeuteen säilyttämällä kennon resoluution samana kuin D1:ssä, mutta nosti sarjakuvausnopeuden 5 kuvaan sekunnissa 40 kuvaan asti. ==Lähteet== == Aiheesta muualla == D01
Kolmitasoinen lentokone

thumb|275px|Historian tunnetuin kolmitaso, Fokker Dr.I. Kolmitasoinen lentokone eli kolmitaso on lentokone, jossa on kolme samankokoista kantosiipeä päällekkäin, toisin kuin yksitasoissa ja kaksitasoissa. Sotilaskäytössä kolmitasot ovat olleet vain ensimmäisessä maailmansodassa. Ensimmäinen palveluskäyttöön tullut kolmitaso oli brittiläinen Sopwith Triplane, joka lensi ensilentonsa 1916, ja jolla monet RFC:n ässät lensivät. Sopwith Triplanen menestys innosti saksalaiset kehittämään oman kolmitasonsa. Sodan kuuluisin kolmitasokone oli Fokkerin Dreidecker I, jolla Punaisena Paroninakin tunnettu lentäjä-ässä Manfred von Richthofen lensi. Luokka:Lentokoneet
The End

The End voi tarkoittaa seuraavia asioita: ==Kirjallisuus== * Loppu (The End), viimeinen osa Lemony Snicketin Surkeiden sattumusten sarja -kirjasarjassa * The End (sarjakuva), Marvel Comicsin sarjakuvasarja ==Musiikki== ===Kappaleet=== * "The End" (The Beatlesin kappale) * "The End" (The Doorsin kappale) * "The End" (Earl Grantin skappale) * "The End" (Groove Coveragen kappale) * "The End" (Roadrunner Unitedin kappale) * "The End", Andrew F:n albumilta Reckless Abandon * "The End", Behemothin albumilta Thelema.6 * "The End", Bullet for My Valentinen albumilta The Poison * "The End", The Classic Crimen albumilta The Silver Cord * "The End", Cryptopsyn albumilta Once Was Not * "The End", Derek Webbin albumilta The Ringing Bell * "The End", Dischargen albumilta Hear Nothing See Nothing Say Nothing * "The End", Dream Evilin albumilta Evilized * "The End", Ellie Gouldingin albumilta Bright Lights * "The End", Lalehin albumilta Me and Simon * "The End", Mayday Paraden albumilta Anywhere but Here * "The End", McFlyn albumilta Radio:Active * "The End", Mr. Oizon albumilta Moustache (Half a Scissor) * "The End.", My Chemical Romancen albumilta The Black Parade * "The End", Pearl Jamin albumilta Backspacer * "The End", Ryan Adamsin albumilta Jacksonville City Nights * "The End", Silversteinin albumilta A Shipwreck in the Sand * "The End", Simple Planin albumilta Simple Plan ===Albumit=== * The End (Black Sabbathin albumi) * The End (Crack the Skyn albumi)' * The End (Gallhammerin albumi) * The End (Mika Nakashiman albumi) * The End (Nicon albumi) * The End (The Final Harvestin albumi) * The End (Forever in Terrorin albumi) * The E.N.D., Black Eyed Peasin albumi * Chapter 1: The End, Three 6 Mafian albumi ===Yhtyeet=== * The End (isobritannialainen yhtye), 1960-luvun psykedeleestä poppia soittanut yhtye * The End (kanadalainen yhtye), mathcore-yhtye ===Levymerkit=== * The End Records, amerikkalainen metal- ja rocklevymerkki ==Elokuvat== * The End (elokuva), vuoden 1978 komedia * The End (rullalautailuelokuva), vuoden 1998 rullalautailudokumentti * The End (vuoden 1995 elokuva), ehdokas Oscar- gaalassa vuoden lyhytelokuvaksi * The End (vuoden 1998 elokuva), Joe Wrightin ohjaama lyhytelokuva * The End (vuoden 2004 elokuva), Tollywood-elokuva * The End (vuoden 2008 elokuva), espanjalainen lyhytelokuva ==Televisio== * The End (televisio), RTÉ:n televisiosarja * "The End", Todella upeeta -sarjan jakso * "The End", Goodiesin jakso * "The End" (Lost), Lostin viimeinen jakso * "The End", Red Dwarf -sarjan jakso * "The End", Salaiset kansiot -sarjan jakso * "The End", Curb Your Enthusiasmin jakso * "The End", Teen Titansin jakso ==Muut== * The End, kuvitteellinen hahmo videopelissä Metal Gear Solid 3: Snake Eater
Columbianan piirikunta

Columbianan piirikunta on piirikunta Ohiossa, Yhdysvalloissa, joka on nimetty Kristoffer Kolumbuksen mukaan. Sen hallinnollinen keskus on Lisbon ja suurin kaupunki East Liverpool. ==Maantiede== Columbianan naapuripiirikuntia ovat Jefferson etelässä, Carroll lounaassa, Stark lännessä, Mahoning pohjoisessa, Pennsylvanian puolella Lawrence ja Beaver sekä Hancock Länsi-Virginiassa kaakossa. ==Väestö== Vuoden 2010 väestönlaskennan mukaan piirikunnassa oli 107 841 asukasta. Etniset ryhmät jakautuivat valkoisiin (95,7%), mustiin (2,1%), alkuperäisamerikkalaisiin (0,1%) ja aasialaisiin (0,2%). == Lähteet == Luokka:Ohion piirikunnat
Itsenäisyys (psykologia)

Itsenäisyys tarkoittaa kehityspsykologiassa riippumattomuutta toisten ihmisten huolenpidosta ja valmiutta päättää itse omista asioista. == Itsenäisyyden kehitys pienellä lapsella == Pienellä lapsella ensimmäiset askeleet, sanat ja viriävä oma tahto ovat avaimia matkalla itsenäisyyteen ja toisten yhteyteen, sosiaalistumiseen. Toisen vuoden aikana kielen ja muiden tietotaidollisten valmiuksien kehittyessä lapsen itsenäisyys lisääntyy ja riippuvuus vanhemmista vähenee. Vanhempien täytyy luoda perusta turvallisille rajoille, jolloin pikkulapsen on sallittava itsenäisyyden kehittymisen kannalta pitää kiinni vaatimuksistaan, milloin taas vanhemman sanaa on toteltava, koska lapsen on oman turvallisuutensa takia toimittava kuten vanhempi vaatii.http://www.lohja.fi/Vanhemmuus2/Vauvasta%20taaperoksi.htm == Lähteet == Luokka:Kehityspsykologia
2K Games

2K Games on Take-Two Interactiven videopelien julkaisemiseen keskittynyt tytäryhtiö. Se perustettiin tammikuussa 2005, kun Take-Two osti pelitalo Visual Conceptsin ja sen omistaman Kush Gamesin Segalta. 2K Games omistaa useita pelistudioita, mutta julkaisee myös ulkopuolisten kehittämiä pelejä. 2K Gamesin pääkonttori sijaitsee Manhattanilla. 2K:n liikkeenkaappausstudio sijaitsee Petalumassa, Kaliforniassa. 2K Gamesin tunnetuimpia pelejä ovat olleet urheilupelit, jotka ovat kilpailleet Electronic Artsin kanssa urheilupelien markkinoilla. == Julkaisut == 2K Gamesin julkaisemat pelit. Listasta puuttuu 2K Sportsin julkaisemat urheilupelit. Peli Julkaisu Alusta Sid Meier's Pirates! 2005 Windows, Xbox Call of Cthulhu: Dark Corners of the Earth 2005 Windows, Xbox Sid Meier's Civilization IV 2005 Windows, Mac OS X Close Combat: First to Fight 2005 Windows, Xbox, Mac OS X MLB 2K5: World Series Edition 2005 Windows, PlayStation 2, Xbox Dungeon Siege II 2005 Windows Jade Empire 2005 Windows Motocross Mania 3 2005 PlayStation 2, Xbox Serious Sam II 2005 Windows, Xbox, Linux Vietcong 2 2005 Windows 24: The Game 2006 PlayStation 2 CivCity: Rome 2006 Windows Sid Meier's Civilization IV: Warlords 2006 Windows, Mac OS X Dungeon Siege II: Broken World 2006 Windows Dungeon Siege: Throne of Agony 2006 PlayStation Portable Family Guy Video Game! 2006 PlayStation 2, PlayStation Portable, Xbox Prey 2006 Windows, Xbox 360, Mac OS X, Mobiilipeli Sid Meier's Railroads! 2006 Windows Stronghold Legends 2006 Windows The Da Vinci Code 2006 Windows, PlayStation 2, Xbox Sid Meier's Pirates! 2007 PlayStation Portable BioShock 2007 Windows, PlayStation 3, Xbox 360 Carnival Games 2007 Wii, Nintendo DS Sid Meier's Civilization IV: Beyond the Sword 2007 Windows Fantastic Four: Rise of the Silver Surfer 2007 PlayStation 3, PlayStation 2, Xbox 360, Wii, Nintendo DS Ghost Rider 2007 PlayStation 2, PlayStation Portable Xbox, Game Boy Advance The Darkness 2007 PlayStation 3, Xbox 360 The Elder Scrolls IV: Shivering Isles 2007 Xbox 360 Sid Meier's Civilization IV: Colonization 2008 Windows Sid Meier's Civilization Revolution 2008 PlayStation 3, Xbox 360, iPhone, Nintendo DS Borderlands 2009 Windows, PlayStation 3, Xbox 360 BioShock 2 2010 Windows, PlayStation 3, Xbox 360 Mafia II 2010 Windows, PlayStation 3, Xbox 360 Civilization V 2010 Windows Duke Nukem Forever 2011 Windows, PlayStation 3, Xbox 360 Borderlands 2 2012 Windows, PlayStation 3, Xbox 360 The Darkness II 2011 Windows, PlayStation 3, Xbox 360 XCOM: Enemy Unknown 2012 Windows, PlayStation 3, Xbox 360 Spec Ops: The Line 2012 Windows, PlayStation 3, Xbox 360 BioShock Infinite 2013 Windows, PlayStation 3, Xbox 360 XCOM: Enemy Within 2013 Windows, PlayStation 3, Xbox 360 Mafia III 2016 Windows, OS X, PlayStation 4, Xbox One XCOM 2 2016 Windows, Linux, OS X Civilization VI 2016 Windows, OS X == Tytäryhtiöt == * 2K Play * 2K Sports == Lähteet == == Aiheesta muualla == * 2K Gamesin kotisivut Luokka:Take-Two Interactive
Audi Q5

Audi Q5 on Audin vuodesta 2008 lähtien valmistama crossover-tyyppinen automalli, joka sijoittuu mallistossa pienemmän Q3:n ja suuremman Q7:n väliin. == Audi Q5 Typ 8R (2008–2017) == Ensimmäisen sukupolven Q5 esiteltiin Pekingin autonäyttelyssä keväällä 2008. Se perustuu Volkswagen Groupin MLB- pohjalevylle, jolle pohjautuvia muita malleja ovat myös esimerkiksi Audi A4 ja Porsche Macan. Vuoden 2009 Euro NCAP -kolaritestistä Q5 sai tulokseksi täydet viisi tähteä. Vuonna 2012 uudistettiin ajovaloja, puskureita ja etusäleikköä. Malliston suorituskykyisimmäksi malliksi esiteltiin kesällä 2012 SQ5, jossa oli kaksoisturboahdettu 3,0-litrainen dieselmoottori teholtaan 313 hevosvoimaa. Voimansiirtona oli kahdeksanportainen Tiptronic- automaattivaihteisto ja neliveto. Seuraavana vuonna SQ5 tuli saataville myös 3,0-litraisella V6 TFSI -bensiinimoottorilla, jonka teho on 354 hevosvoimaa. == Audi Q5 Typ FY (2016–) == Toisen sukupolven Q5 esiteltiin Pariisin autonäyttelyssä syksyllä 2016. Se perustuu MLB-pohjalevyn uudemmalle versiolle, kuten myös esimerkiksi Audi Q7, Porsche Cayenne ja Volkswagen Touareg. Mallia valmistetaan Meksikon Pueblassa, jonne Audi avasi tehtaansa lokakuussa 2016. Vuoden 2017 Euro NCAP -kolaritestistä Q5 sai tulokseksi täydet viisi tähteä. Kesällä 2020 uudistettiin muun muassa sen etusäleikköä. Perään uutta ilmettä tuovat lisävarusteiset OLED-takavalot, joihin saa kolme erilaista kuviota. Kaikkien moottorien yhteyteen tuli kevythybriditekniikka. Pekingin autonäyttelyssä syyskuussa 2020 esiteltiin Q5 Sportback, jonka peräosa on muotoiltu viistommin. Kokonaispituudeltaan se on seitsemän millimetriä normaalia Q5:tä pidempi. == Lähteet == == Aiheesta muualla == Q5 Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
D-Day

D-Day on englanninkielisessä sotilassanastossa käytetty ilmaus tärkeän operaation alkupäivämäärästä; rinnakkaisilmaus on H-Hour jonkun asian alkamistunnista. Tunnetuin D-day on Normandian maihinnousun alkupäivä. D-Day ja H-Hour-ilmauksia voidaan käyttää suhteellisen ajanlaskun pohjana, kun varsinaista tapahtumapäivää ei ole päätetty tai ei haluta vielä ilmoittaa. Silloin voidaan suunnitella muita tapahtumia, jotka pitää tehdä ”D+2” eli kaksi päivää alkupäivän jälkeen, tai ”D-7” eli viikkoa ennen alkupäivää. Ilmausta on käytetty ainakin ensimmäisestä maailmansodasta alkaen. == Lähteet == Luokka:Sodankäynti Luokka:Seulonnan keskeiset artikkelit
Osmoosivoima

thumb|250px|Statkraftin maailman ensimmäinen pilottiluonteinen osmoosivoimalaitos Toftessa (Hurum), Norjassa. Osmoosivoima on uusiutuva energianlähde, jossa hyödynnetään meriveden ja makean veden välistä suolaisuuseroa. Osmoosivoimala perustuu puoliläpäisevään osmoosikalvoon, joka päästää läpi vettä, mutta pysäyttää meriveden suolaionit. Osmoosivoimalassa makea vesi kohtaa suolaisen veden osmoosikalvon läpi, jolloin vesimolekyylien kokonaisvirtaus suuntautuu kalvon makean veden puolelta suolaisen veden puolelle laimentaen suolaisen veden suolapitoisuutta. Kalvon avulla osmoosista saadaan talteen osmoosin synnyttämän paine-eron energia. Sopiva alue osmoosivoimalalle on paikka, jossa joensuu kohtaa meren, jolloin makea jokivesi kohtaa suolaisen meriveden. Statkraft Norjassa rakensi maailman ensimmäisen pilottiluonteisen osmoosivoimalaitoksen, joka käynnistyi vuonna 2009. Voimalan avajaisia vietettiin 24. marraskuuta 2009.Maailman ensimmäinen osmoosivoimala starttasi Norjassa Tietokone.fi 27.11.2009. Ensimmäinen täysikokoinen kaupallinen laitos voisi olla toiminnassa vuonna 2015. Norja rakentaa maailman ensimmäisen osmoosivoimalaitoksen YLE 3.10.2007 ==Lähteet== Luokka:Ehdotetut energianlähteet Luokka:Vesivoima
Dynamite Headdy

Dynamite Headdy on Treasuren kehittämä tasohyppelypeli, joka on julkaistu vuonna Sega Game Gearille ja Sega Mega Drivelle.http://www.mobygames.com/game/genesis/dynamite-headdy Pelin päähenkilö käyttää irrotettavaa päätään aseena monenlaisia vihollisiaan vastaan, ja voi myös kerätä uusia päitä, jotka antavat erilaisia taitoja. http://hg101.classicgaming.gamespy.com/dynamiteheaddy/dynamiteheaddy.htm == Lähteet == == Aiheesta muualla == * Luokka:Tasohyppelyt Luokka:Vuoden 1994 videopelit Luokka:Sega Mega Drive -pelit Luokka:Sega Game Gear -pelit
Jeremy James Kissner

Jeremy James Kissner (s. 24. maaliskuuta 1985, Minneapolis, Minnesota, Yhdysvallat) on yhdysvaltalainen näyttelijä, joka on näytellyt mm. Lento 29 -sarjassa Ericiä. ==Filmografia== Vuosi Elokuva/Sarja Rooli 2007 Brotherhood of Blood Derek 2005–2007 Lento 29 (Flight 29 Down) (26 jaksoa) Eric 2007 Flight 29 Down: The Hotel Tango Eric 2005 Teho-osasto (ER) (1 jakso) Erik 2004 Funky Monkey Nathan 2003 For the People (1 jakso) 2001 A.I. – Tekoäly (Artificial Intelligence: AI) Lapsi 2000 Enkelin kosketus (Touched by an Angel) (1 jakso) Davey 1999 A Dog of Flanders Nello 1998 Melrose Place (1 jakso) Nuori Peter 1998 Loistava tulevaisuus (Great Expectations) Finnegan 10-vuotias ==Aiheesta muualla== Kissner, Jeremy James Kissner, Jeremy James Kissner, Jeremy James
Miekkailu kesäolympialaisissa 1896

Olympialaisissa 1896 kilpailtiin kolmessa miekkailulajissa, jotka olivat kaikki miehille. Lajit olivat floretti, ammattilaisten floretti ja säilä. Myös kalvassa piti kilpailla, mutta kyseinen turnaus peruttiin. Turnaukset miekkailtiin 7. huhtikuuta ja 9. huhtikuuta 1896 Ateenassa. Kisoihin osallistui 15 miekkailijaa neljästä maasta. Ateenassa palkittiin vain kaksi parasta, voittajalle hopeaa ja toiseksi tulleelle pronssia. Alla kuitenkin tulokset perinteisessä muodossa. == Mitalistit == Laji Kultaa Hopeaa Pronssia Raportti floretti Eugène-Henri Gravelotte Henri Callot Periklis Pierrakos- Mavromihalis Raportti ammattilaisten floretti Leonidas Pirgos Jean Maurice Perronet – Raportti säilä Ioannis Georgiadis Tilemahos Karakalos Holger Nielsen Raportti == Miekkailulajien mitalitaulukot == === Kansallisuudet === Sija Maa Kulta Hopea Pronssi Mitalien määrä 1\. Kreikka 2 1 1 4 2\. Ranska 1 2 0 3 3\. Tanska 0 0 1 1 Myös Itävallalla oli kilpailuissa mukana miekkailija, mutta hän jäi mitaleitta. === Urheilijat === Sija Urheilija Kulta Hopea Pronssi Mitalien määrä 1\. Eugène-Henri Gravelotte 1 0 0 1 1\. Leonidas Pirgos 1 0 0 1 1\. Ioannis Georgiadis 1 0 0 1 4\. Henri Callot 0 1 0 1 4\. Jean Maurice Perronet 0 1 0 1 4\. Tilemahos Karakalos 0 1 0 1 7\. Periklis Pierrakos-Mavromihalis 0 0 1 1 7\. Holger Nielsen 0 0 1 1 *
Pećin luostari

thumb|Pećin luostarin kirkko. Pećin luostari on suuri ortodoksinen luostari Kosovossa, lähellä Pećin kaupunkia. Luostari on Pecin patriarkaatin keskus ja monien arkkipiispojen hautapaikka. Luostarin kirkot on rakennettu 1200- ja 1300-luvulla.Kosovo.net Luostari on UNESCOn maailmanperintökohde vuodesta 2006, ja se liittyy toiseen maailmanperintökohteeseen, Visoki Dečanin luostariin.UNESCO == Lähteet == == Aiheesta muualla == Luokka:Kosovon rakennukset ja rakennelmat Luokka:Ortodoksiset luostarit Luokka:Unescon maailmanperintökohteet Serbiassa
Muhammad ibn Abd al-Wahhab

Muhammad ibn Abd al-Wahhab (1703–1792) oli islamilainen uskonoppinut, jonka opetusten pohjalta kehittyi wahhabilainen suuntaus. Wahhabi kuului sunnalaisen islamin hanbali-koulukuntaan. Hän nojautui hanbali-koulukuntaan lukeutuneen keskiajalla Damaskoksessa vaikuttaneen uudistajan Ibn Taymiyyahin (k. 1328) oppeihin.Schacht 1982, s. 66 == Elämä ja teokset == Abd al-Wahhab oli kotoisin Najdista nykyisen Saudi-Arabian alueelta. Hän kävi koulunsa Medinassa ja asui sen jälkeen vuosia ulkomailla, opetti Basrassa ja Bagdadissa. Asuessaan Iranissa vuonna 1736 hän alkoi opettaa suufilaisuuden doktriineja vastaan. Palattuaan kotikaupunkiinsa hän kirjoitti teoksen Kitāb al-tawḥīd (“Kirja Jumalan ykseydestä”), joka on wahhabilaisen liikkeen perusteksti. Hän pyrki palauttamaan islamin alkujuurilleen, "puhtaaseen" muotoonsa. Hän kielsi pyhimykset ettei näistä tulisi epäjumalia ainoan jumalan rinnalle. Hän tuomitsi myös moskeijoiden koristelemisen ja jopa tupakanpolton. == Jälkimaine == Wahhabilaisuudesta muodostui islamin puritaaninen suuntaus, joka sai hanbali-lakikoulukunnan uudelleen kukoistamaan ja pelasti sen sammumasta. Wahhabilaisuuden tärkein vaikutusalue on nykyisin Saudi-Arabia. Myös terroristiliike Isis perustaa oppinsa wahhabilaisuuteen. == Lähteet == Luokka:Wahhabismi Luokka:Muslimisaarnaajat Luokka:Vuonna 1703 syntyneet Luokka:Vuonna 1792 kuolleet
Tääkeli

Tääkeli (myös Tääkkelihttp://hiski.genealogia.fi/seurakunnat/srk?CMD=SRK&ID;=6042&TYPE;=HTML&LANG;=EN, , ) on kylä Leningradin alueen Hatsinan piirin Voiskovitsan kunnassa Venäjällä. Asukkaita kylässä on noin 150 henkeä. Tääkeli mainitaan ensimmäisen kerran Novgorodin Vatjan viidenneksen verokirjassa vuonna 1499/1500 nimellä Djagilino (). Se oli tuolloin samannimisen Kaprion lääniin kuuluneen pogostan keskus. Kylä on saanut nimensä venäläisestä henkilönimestä, jonka taustalla on joko sana дягиль ”väinönputki” tai pohjoisvenäläinen adjektiivi дяглый ”vahva, työteliäs”.Slovar russkih familii Ruotsin vallattua Inkerin 1600-luvun alussa seudulle muutti suomalaisia uudisasukkaita, ja viimeistään 1640-luvulla perustettiin Tääkelin luterilainen seurakunta. Vuonna 1731 Tääkelin kirkko siirrettiin Spankkovan kylään, josta seurakunta sai uuden nimensä.Luther, Georg. Herdaminne för Ingermanland II: De finska och svenska församlingarna och deras prästerskap 1704–1940. Helsingfors: Svenska litteratursällskapet i Finland, 2000. Peter von Köppenin mukaan kylässä asui ortodoksisia inkerikkoja ja luterilaisia inkerinsuomalaisia. Inkerin seurakuntaluettelossa kylä mainitaan suomalaisena. == Lähteet == Luokka:Spankkovan kylät Luokka:Hatsinan piiri
Abd-al-Aziz Aal ash-Shaikh

Abd-al-Aziz ibn Abdullah Aal ash-Shaikh (; s. 1941) on islaminopettaja ja imaami, joka toimii Saudi-Arabian nykyisenä suurmuftina. Hän nousi asemaansa vuonna 1999 Abd-al-Aziz ibn Baazin seuraajana. Tuleva suurmufti syntyi Riadissa ja sokeutui nuorena. Hän on tuominnut arabimaailmassa suuren suosion saavuttaneet turkkilaiset saippuaoopperat. == Lähteet == Luokka:Imaamit Luokka:Suurmuftit Luokka:Saudiarabialaiset henkilöt Luokka:Vuonna 1941 syntyneet Luokka:Elävät henkilöt
Teppola

thumb|250px|Teppolan keskuskatu. Teppola () on taajama ja maalaiskunta Leningradin alueen Lomonosovin piirissä Venäjällä. Se sijaitsee Pietarhovin eteläpuolella ja rajoittuu pohjoisessa Pietarin kaupungin alueeseen. Asukkaita on 2 700 henkeä (vuonna 1997). Kuntaan kuuluvat lisäksi seuraavat asutuskeskukset: Kuusoja (Луизино, Luizino), Kylänpää (Сашино, Sašino), Luukkala tai Lukkala (Мишино, Mišino), Minino (Минино), Mustaoja (Владимирово, Vladimirovo), Myllysi (Марьино, Marjino), Porola (Костино, Kostino), Ristikylä (Ольгино, Olgino) ja Teppois-Soikkina (Санино, Sanino). Venäjän keisarikunnan puitteissa Teppola kuului Pietarin kuvernementin Pietarhovin kihlakuntaan. Kylät muodostivat ennen Tyrön luterilaisen seurakunnan Papinkonnun puolen, joka mainitaan jo keskiajalla nimellä Popova Gora (Попова Гора). Myöhemmin suomalainen nimi muovautui venäläiseen muotoon Babigon (Бабигон). Asukkaat olivat luterilaisia inkerinsuomalaisia lukuun ottamatta Porolan kylää, jossa asui ortodoksisia inkeroisia. Nikolai I:n aikana Papinkonnusta tuli osa Pietarhovin eteläistä maisemapuistoa (Луговой парк, Lugovoi park). Arkkitehti Andrei Stackenschneider suunnitteli 85 hehtaarin laajuiseen puistoon puutarhoja, lampia, huvimajoja, ortodoksikirkon sekä Papinkonnun mäelle Belvederin (Бельведер) palatsin, josta avautuu näkymä Suomenlahdelle ja Pietariin. Samalla seudun kylät järjestettiin uudelleen säännöllisen asemakaavan mukaan ja niille annettiin uudet venäläiset nimet enimmäkseen keisariperheen jäsenten mukaan. ==Lähteet== ==Aiheesta muualla== *Uusi Suometar 16.11.1882 *Raskin, A.G. Petrodvorets: Dvortsy-muzei, parki, fontany. Leningrad: Lenizdat, 1988, s. 183–185. * Teppolan kunnan sivusto Luokka:Tyrön kylät Luokka:Lomonosovin piirin kunnat
Punakko

Punakko eli pohjanpunakko (Bartsia alpina) on monivuotinen ruohokasvi, joka elää puoliloisena. == Ulkonäkö ja koko == Punakon varret ovat 10–30 senttimetriä korkeita, väriltään vihreitä, mutta latvasta tumman sinipunaiset. Lehdet ovat vihreitä ja ne kasvavat toisiaan vastakkain ja ovat ruodittomia. Kukat sijaitsevat tukilehtien hangoissa ja ovat väriltään myös tumman sinipunaisia. Kukka on kaksineuvoinen. Punakon hedelmät ovat soikeita kotia ja siemenet ovat siipipalteisia. Suomessa punakko kukkii keskikesällä, kesä- heinäkuussa. == Levinneisyys == Punakkoa kasvaa Euraasian alueella muun muassa Pohjois-Suomessa, Ruotsissa ja Saksassa. Pohjois-Amerikassa se kasvaa Grönlannissa ja Kanadassa. Kanadassa punakko kasvaa Québecin pohjoisosassa, Labradorissa ja Nunavutin saarilla. Kanadan arktisilla saarilla kasvi on kapea-alainen ja saarista Baffininsaarella se on harvinainen. == Elinympäristö == Punakko kasvaa rannoilla, puronvarsilla, letoilla, kosteilla tunturiniityillä ja lehtokorvissa paljakan keskiosiin saakka. Kasvi viihtyy kalkkipitoisessa kasvualustassa. == Lähteet == == Aiheesta muualla == * Luontoportti: Punakko (Bartsia alpina) * Kasviatlas: Punakko eli pohjanpunakko, levinneisyys ja yleisyys * Levinneisyyskartta * ITIS: Bartsia alpina Luokka:Näivekasvit
Culicomorpha

Culicomorpha (”hyttysmäiset”) on sääskiin kuuluva kaksisiipisten osalahkohttp://www.itis.gov/servlet/SingleRpt/SingleRpt?search_topic=TSN&search;_value=125808. Niitä pidetään eräinä alkeellisimmista kaksisiipisistä. Monien lajien toukat elävät vedessä.http://bugguide.net/node/view/97794 Ryhmään kuuluvista lajeista monet imevät verta tai selkärangattomien ruumiinnestettä ja siihen kuuluvatkin mm. hyttyset ja mäkärät. Useimmat lajit aterioivat kukissa ainakin osittain. Veren imeminen ei esiinny systemaattisena piirteenä vaan on luultavammin kehittynyt ryhmässä itsenäisesti useita kertoja, mahdollisesti lisäravinnonlähteeksi meden oheen.http://www3.interscience.wiley.com/journal/119215294/abstract Monet vertaimevät lajit ovat tärkeitä sairauksien vektoreita ja levittävät mm. malariaa, filariaasia ja jokisokeutta. == Lähteet == Luokka:Sääsket
AOVA

Akavan opiskelijavaltuuskunta AOVA on Akavan sisäinen toimielin, joka toimii akavalaisten opiskelijoiden ja vastavalmistuneiden edustajana Akavan päätöksenteossa. AOVAn keskeisenä edunvalvollisina teemoina on korkeakouluopiskelijoiden ja vastavalmistuneiden työelämään liittyvät koulutus-, työvoima- ja sosiaalipoliittiset asiat, ja sen ensisijaisiin tehtäviin kuuluu tuoda opiskelijoiden ja vastavalmistuneiden näkökulmaa Akavan päätöksentekoon ja linjauksiin. Valtuuskunnan ja opiskelijaneuvoston puheenjohtajana toimi vuosina 2019 – 2020 Maria Jokinen, 2021 – 2022 Veera Nyfors ja 2023 Nicole Ojala. Akavan opiskelijavaltuuskunta AOVA edustaa Akavan jäsenliittojen yli 100 000 opiskelijajäsentä, mikä tekee Akavasta Suomen johtavan opiskelijoiden työmarkkinajärjestön. Akavan opiskelijavaltuuskunnassa on edustus jokaisesta opiskelijatoimintaa harjoittavasta Akavan jäsenjärjestöstä. Valtuuskunnassa on yhteensä 40 varsinaista ja 26 varajäsentä, jotka opiskelijatoimintaa harjoittavat jäsenjärjestöt nimittävät edustamaan itseään. Valtuuskunta kokoontuu pääasiassa neljä kertaa vuodessa. Valtuuskunnan kokousten välillä AOVAn toimintaa ohjaa puheenjohtajan lisäksi työjaosto, ja operatiivisesta toiminnasta vastaa opiskelijaneuvosto yhdessä puheenjohtajan kanssa. AOVAlla on edustus kaikissa Akavan toimikunnissa, aluetoimikunnat mukaan lukien. Vuonna 2023 Akavan liittokokouksessa päätettiin sääntömuutoksen myötä antaa AOVAn puheenjohtajalle äänivaltainen paikka Akavan hallituksessa syysliittokokoukseta 2023 lähtien. Tätä ennen AOVAn puheenjohtajalla oli Akavan hallituksessa vain puhe- ja läsnäolo-oikeus. ==Katso myös== *Akava ==Lähteet== *www.akava.fi: AOVA [luettu 10.9.2010] *http://www.akava.fi/pages/index.asp?osio=4001&mainosio;=Opiskelijat&subm;=Opiskelijat (luettu 10.8.2008) === Viitteet === Luokka:Suomalaiset opiskelijajärjestöt Luokka:Akava
Pierre-Antoine Cousteau

Pierre-Antoine Cousteau (18. maaliskuuta 1906 Saint-André-de-Cubzac, Ranska – 17. joulukuuta 1958 Pariisi, Ranska) oli ranskalainen äärioikeistolainen poleemikko ja toimittaja. Hän oli merentutkija Jacques-Yves Cousteaun veli. Pierre-Antoine Cousteau jätti kommunismin 1930-luvulla ja ajautui enemmän kannattamaan antisemitismiä ja vastustamaan demokratiaa. Hän kirjoitti Coup de Patte - ja Je suis partout -lehtiin. Jälkimmäisessä hän oli lähellä Pierre Gaxottea, joka vakuutti Cousteaun fasismista. Cousteau matkusti Natsi-Saksaan vuonna 1936 natsimyönteisten Robert Brasillachin ja Georges Blondin kanssa sekä vuonna 1938 Espanjaan Brasillachin ja Maurice Bardèchen kanssa. Cousteau osallistui myös Nürnbergin puoluepäiville ja vaikuttui matkojensa aikana kansallissosialismista, vaikka myönsi, että siinä on myös puutteita. Cousteau kutsuttiin takaisin Ranskan armeijaan vuonna 1939 ja hänet vangittiin seuraavana vuonna. Brasillach kuitenkin onnistui vapauttamaan Cousteaun, joka palasi Je suis partout -lehteen, jonka poliittiseksi johtajaksi hän nousi Brasillachin tilalle vuonna 1943. Sota-aikana hän vaikutti juutalaisten siirtämiseen keskitysleireille, toimittajana pariisilaisessa Paris-Soir- lehdessä sekä yleissihteerinä ranskalaisessa puolisotilaallisissa Milice- joukoissa. Elokuussa 1944 Cousteau muutti Saksaan, Bad Mergentheimiin, jossa hän johti ranskalaista sanomalehteä ja radioasemaa. Saksasta hän pakeni Sveitsiin. Cousteau vangittiin Innsbruckissa ja tuomittiin kuolemaan marraskuussa 1946. Tuomio muutettiin kuitenkin elinkautiseen rangaistustyöhön. Hänet sai yleisen armahduksen vuonna 1954 ja hän alkoi toimittaa äärinationalistista Rivarol-lehteä sekä teki yhteistyötä Henry Costonin sanomalehtien kanssa. Cousteau kuoli vuonna 1958 Pariisissa. Luokka:Ranskalaiset toimittajat Luokka:Antisemitismi Luokka:Vuonna 1906 syntyneet Luokka:Vuonna 1958 kuolleet
Zatelliitti

pienoiskuva|Zatelliitin yrityksiä vuonna 2008. Zatelliitti on Kempeleen keskustaajamassa sijaitseva vielä osittain rakenteilla oleva yritysalue. Alue sijaitsee valtatie 4:n ja Kauppakeskus Zeppelinin läheisyydessä. Vuonna 2018 alueelle rakennettin eritasoliittymä valtatie 4:ltä. Kokonaisuudessa rakennettiin rampit moottoritielle, neljä siltaa ja kiertoliittymät Zatelliitintien ja Kokkokankaantien liittymiin. Lisäksi rakennettiin paikallisliikenteen bussipysäkit sekä poikittainen kevyen liikenteen väylä. Alueelle on myös kulku seututieltä 847 sekä Ketolanperäntieltä. Alueella toimivia yrityksiä ovat muun muassa Lehto Group ja Hankkija. Zatelliitin alueelle suunniteltiin aikaisemmin uutta Prisma-kauppaketjun myymälää, joka olisi siirtynyt Kauppakeskus Zeppelinin tiloista, mutta Osuuskauppa Arina luopui myöhemmin hankkeesta. Helmikuussa 2023 ilmoitettiin, että Suomen vanhin kiertävä huvipuisto Suomen Tivoli sijoitetaan Oulun seudulla kesällä 2023 Zatelliitin yritysalueelle, ja suunnitelmissa on, että tivoli pysähtyisi kiertueellaan Kempeleessä tulevinakin vuosina. Tulevaisuudessa tivoioalue siirtyisi vielä rakenteilla olevalle Zeniitin matkailualueelle. Aikaisempina vuosina Suomen Tivoli Oulun seudulla olleessaan toimi useimpina vuosina Hietasaaressa. ==Lähteet== Luokka:Kempele Luokka:Suomen teollisuusalueet
Vesitatar

Vesitatar (Persicaria amphibia, syn. Polygonum amphibium) on monivuotinen, tuoreiden niittyjen, lettojen ja savipohjaisten vesistöjen kasvi. == Ulkonäkö ja koko == Maa- ja vesikasveina kasvavat vesitattaret eroavat toisistaan, jopa niin paljon että saattaisi luulla niiden olevan eri lajejaDen virtuella floran: Vattenpilört (Persicaria amphibia) , maalla kasvaessaan se kasvaa 20–80 cm korkeaksi, maakasvi ei yleensä kuki. Vedessä se kasvaa jopa yli 2 metriä pitkäksi. Lehdet kierteisesti varrella. Maalla sen lehdet ovat lyhytruotisia, lapa tavallisesti 8–15 cm pitkä, puikea, pyöreä- tai suippotyvinen ja lyhytkarvainen. Vedessä kasvaessaan sen lehdet ovat pitkäruotisia, lapa kelluva, 10–15 cm pitkä, kapean pitkulaisen puikea, pyöreä- tai herttatyvinen, kalju. Kukkii heinä-elokuussa, mutta maalla kasvaessaan on yleensä kukaton. Sen kukinto on tiheä vaaleanpunertavakukkainen tähkä, joka on 2–5 cm pitkä. Kukat ovat pieninä viuhkoina, pieniä, kaksineuvoisia ja kellomaisia, noin 3,5 mm pitkiä. Kehässä 5 tyveltä puoleenväliin asti yhdistynyttä vaaleanpunaista–punaista liuskaa. Emi muodostuu kahdesta yhteenkasvaneesta lehdestä. Tyveltä noin puoleenväliin yhdistyneitä vartaloita 2. Heteitä on yleensä 5. Hedelmä on musta tai ruskea, kiiltävä, litteähkö, n. 3 mm pitkä, pähkylä. == Levinneisyys == Vesitatarta tavataan Pohjoismaiden eteläosissa, Keski-Euroopassa ja Venäjällä samoilla leveysasteilla. Pohjois-Amerikassa on oma alalajinsa. Suomessa sitä tavataan yleisesti Etelä- ja Keski-Suomessa, mutta se on harvinainen Ahvenanmaalla, Pohjanmaalla ja Pohjois-Suomessa.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 17.10.2017. == Elinympäristö == Vesitatar kasvaa vedessä ja maalla, järvissä, joissa, vähäsuolaisessa murtovedessä sekä maalla rannoilla, pelloilla, niityillä, pientareilla ja joutomailla. Tiedosto:20161026Persicaria amphibia1.jpg Tiedosto:20130907Persicaria amphibia3.jpg Tiedosto:Persicaria amphibia sl1.jpg Tiedosto:20150813Persicaria amphibia12.jpg Tiedosto:20150830Persicaria amphibia1.jpg Tiedosto:20150813Persicaria amphibia14.jpg Tiedosto:Fig. 04 Polygonatum amphibium.jpg Tiedosto:Kuhmoinen - plant.jpg Tiedosto:2007 polygonum amphibium.jpg Tiedosto:Persicaria amphibia flowers (Attikamek Trail) 1.JPG Tiedosto:Amphibious Bistort (Persicaria amphibia) - geograph.org.uk - 215891.jpg Tiedosto:PersicariaAmphibia1.jpg Tiedosto:PersicariaAmphibia2.jpg Tiedosto:PersicariaAmphibia3.jpg Tiedosto:Amphibious Bistort, Slapton Ley - geograph.org.uk - 1361562.jpg Tiedosto:Redshank (Persicaria maculosa), Burn of Burrafirth - geograph.org.uk - 1443597.jpg Tiedosto:Poam8 006 php.jpg == Lähteet == == Aiheesta muualla == * Kasviatlas 2020: Vesitattaren (Persicaria amphibia) levinneisyys Suomessa. * Pinkka, Lajintuntemuksen oppimisympäristö: Vesitatar (Persicaria amphibia) * Valokki – nettikasvio: Vesitatar (Persicaria amphibia) * ITIS: Persicaria amphibia * Flora of China: Polygonum amphibium Luokka:Kosteikkotattaret
Reinhard Fabisch

Reinhard Fabisch (19. elokuuta 1950 − 12. heinäkuuta 2008) oli saksalainen jalkapalloilija ja jalkapallovalmentaja. Fabisch edusti vuodet 1969−1971 Borussia Dortmundia pelaamatta yhtään virallista ottelua. Pelaajauransa jälkeen Fabisch valmensi Beninin, Kenian ja Zimbabwen maajoukkueita. Vuodet 2005−2007 hän toimi seurajoukkuevalmentajana Qatarissa ja Yhdistyneissä arabiemiirikunnissa. Fabischin viimeiseksi saavutukseksi jäi Beninin luotsaaminen Afrikan mestaruuskisojen lohkovaiheeseen tammikuussa 2008. Hän kuoli syöpään 12. heinäkuuta 2008 Münsterissä. ==Lähteet== ==Aiheesta muualla== * Fabisch fussballdaten.de-sivustolla Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1950 syntyneet Luokka:Vuonna 2008 kuolleet
Ferdinand von Zeppelin

Ferdinand Adolf August Heinrich von Zeppelin () oli saksalainen kenraali, kreivi ja ilmalaivan keksijä. Hänen hautansa on Stuttgartissa Pragfriedhofin hautausmaalla. ==Lähteet== Luokka:Saksalaiset lentäjät Luokka:Saksalaiset keksijät Luokka:Saksalaiset kenraalit Luokka:Vuonna 1838 syntyneet Luokka:Vuonna 1917 kuolleet
Hisham Hafiz

Hisham Ali Abdel-Kader HafizHisham Ali Hafiz Biography (28. huhtikuuta 1931 Medina – 26. helmikuuta 2006 Beirut) oli saudiarabialainen toimittaja ja kirjailija. Hän oli perustamassa Saudi Research and Publishing Companya, joka aloitti Arab News -lehden julkaisun vuonna 1975. Vuonna 1978 perustettiin kansainvälinen Asharq Al-Awsat -lehti, ja sittemmin alkoi ilmestyä myös muita lehtiä. Hafiz oli valmistunut Egyptin sotilasakatemiasta ja Kairon yliopistosta. Hän kuului tunnettuun toimittajasukuun ja oli veljensä Muhammad Hafizin kanssa Saudi-Arabian median pioneereja.Hisham Hafiz Passes Away Kirjailijana Hafiz kirjoitti muun muassa runoja. == Lähteet == Luokka:Saudiarabialaiset toimittajat Luokka:Vuonna 1931 syntyneet Luokka:Vuonna 2006 kuolleet
Daniel M. Angel

Daniel M. Angel (14. toukokuuta 1911 – 13. joulukuuta 1999) oli brittiläinen elokuvaohjaaja. Hän ohjasi useita merkittäviä elokuvia 1950-luvulla. Hän oli naimisissa Vivian Van Dammin tyttären, Betty Van Dammin, kanssa. == Aiheesta muualla == * Angel, Daniel M. Angel, Daniel M. Angel, Daniel M.
Miekkailu kesäolympialaisissa 1896 – miesten floretti

Miesten floretti oli yksi laji kolmesta miekkailulajista kesäolympialaisissa 1896. Kilpailu kilpailtiin 7. huhtikuuta 1896, Ateenassa, Kreikassa. Turnaus oli tarkoitettu vain amatööreille, mutta myös ammattilaisille järjestettiin oma florettiturnaus. Miekkailijat jaettiin kahteen karsintaryhmään. Kummankin ryhmän kaikki miekkailijat kohtasivat toisensa kerran ja ryhmiensä parhaat kohtasivat finaalissa. Otteluissa voittoon tarvittiin kolme osumaa vastustajaan. Turnauksen voitti ranskalainen Eugène-Henri Gravelotte ja hopeaa sai ranskalainen Henri Callot. Kolmanneksi pääsi Periklis Pierrakos- Mavromihalis. == Lopputulokset == Sija Miekkailija 1 Eugène-Henri Gravelotte 2 Henri Callot 3 Periklis Pierrakos-Mavromihalis 4 Athanasios Vuros 5 Henri Delaborde Konstantinos Komninos-Miliotis 7 Ioannis Pulos Georgios Valakakis == Turnauksen kulku == === Karsintaryhmät === ==== Ryhmä A ==== Sija Miekkailija Voitot Häviöt Omat osumat Vastustajan osumat 1 Henri Callot 3 0 9 4 2 Periklis Pierrakos-Mavromihalis 2 1 7 4 3 Henri Delaborde 1 2 5 7 4 Ioannis Pulos 0 3 3 9 ===== Ottelut ===== Ottelu Voittaja Osumat Häviäjä A1 Periklis Pierrakos- Mavromihalis 3-1 Henri Delaborde A2 Henri Callot 3-2 Ioannis Pulos A3 Periklis Pierrakos-Mavromihalis 3-0 Ioannis Pulos A4 Henri Callot 3-1 Henri Delaborde A5 Henri Callot 3-1 Periklis Pierrakos-Mavromihalis A6 Henri Delaborde 3-1 Ioannis Pulos ==== Ryhmä B ==== Sija Miekkailija Voitot Häviöt Omat osumat Vastustajan osumat 1 Eugène-Henri Gravelotte 3 0 9 5 2 Athanasios Vuros 2 1 8 4 3 Konstantinos Komninos-Miliotis 1 2 5 7 4 Georgios Valakakis 0 3 3 9 ===== Ottelut ===== Ottelu Voittaja Osumat Häviäjä B1 Konstantinos Komninos-Miliotis 3-1 Georgios Valakakis B2 Eugène-Henri Gravelotte 3-2 Athanasios Vuros B3 Athanasios Vuros 3-1 Georgios Valakakis B4 Eugène-Henri Gravelotte 3-2 Konstantinos Komninos-Miliotis B5 Eugène-Henri Gravelotte 3-1 Georgios Valakakis B6 Athanasios Vuros 3-0 (luov.) Konstantinos Komninos-Miliotis === Finaali === Ottelu Voittaja Osumat Häviäjä F Eugène-Henri Gravelotte 3-2 Henri Callot Luokka:Miekkailu kesäolympialaisissa 1896
École Navale

École Navale on Ranskan merisotakoulu, joka vastaa Ranskan merivoimien upseerien kouluttamisesta. Se sijaitsee Crozonin niemimaalla Brestin kaupungin lähellä. Merisotakoulu perustettiin vuonna 1830 kuningas Ludvig Filipin määräyksestä. Alkujaan se sijaitsi Brestinlahdelle ankkuroiduilla laivoilla. Vuonna 1915 koulu siirtyi mannermaalle ja vuonna 1936 nykyiseen sijaintiinsa. Toisen maailmansodan aikana merivoimien upseerien kouluttaminen tapahtui useissa paikoissa Ranskassa, Britanniassa ja Pohjois-Afrikassa. Meriupseerien kouluttamista ei pystytty jatkamaan Brestissä sodan loputtua, sillä koulun rakennukset olivat vaurioituneet pahoin. Presidentti Charles de Gaulle vihki nykyiset rakennukset käyttöön vuonna 1965. == Lähteet == == Aiheesta muualla == *Viralliset sivut Luokka:Ranskan laivasto Luokka:Sotilaskoulutus Luokka:Ranskan koulutus Luokka:Finistère
Ger

Ger on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 33,4 neliökilometriä ja asukkaita siellä on 450 (2009). Väestötiheys on 13,5 as/km². Gerin naapurikunnat ovat Guils de Cerdanya koillisessa, Meranges luoteessa, Bellver de Cerdanya ja Isòvol lounaassa, Das etelässä sekä Fontanals de Cerdanya ja Bolvir kaakossa. == Asutuskeskukset == Gerin asutuskeskukset ja niiden väkiluvut vuonna 2007: Nimi Väkiluku La Devesa de Saga 11 Ger 353 Gréixer 28 El Molí de Ger 5 La Pleta de Bolvir-Ger 1 La Pleta de Saga 36 Saga 10 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat
Sotilastarkkailija

Sotilastarkkailija on aseeton sotilashenkilö, ammattiupseeri tai reserviläinen, joka pareittain tarkkailee aluetta sotilaallisesta näkökulmasta. Sotilastarkkailijoita käytetään varmistamaan, että tulitauko tai aselepo pitää. Sotilastarkkailijat ovat yleensä Yhdistyneiden kansakuntien lähettämiä, mutta heitä voi olla myös Etyjillä. Suomessa sotilastarkkailijoiden koulutuksesta vastaa Puolustusvoimien kansainvälinen keskus, joka kouluttaa myös muiden pohjoismaiden sotilastarkkailijat. ==Katso myös== *Jarno Mäkinen == Lähteet == www.fincent.fi luokka:Rauhanturvaaminen
Jäätynyt konflikti

Jäätynyt konflikti on konflikti, jolle ei ole löydetty ratkaisua, mutta jonka aiheuttamat asetelmat ovat jääneet voimaan.North and South Korea: A Frozen Conflict on the Verge of Unfreezing?. PDF-muotoisen 14-sivuisen analyysin esittelysivu. Istituto Affari Internazionali 2011. Jäätyneitä konflikteja on muun muassa Länsi-Saharassa,Kashmirissä, Korean niemimaalla, Transnistriassa, Etelä-Ossetiassa , Abhasiassa ja Kyproksella.Frozen conflicts in Europe. John Peet, Economist 19.11.2008. ==Lähteet== Luokka:Rauhanturvaaminen
Intel Nehalem

Intel Nehalem on Intelin vuoden 2008 lopulla . julkaistun suoritinarkkitehtuurin nimi. Intel nimesi ensimmäiset arkkitehtuuriin perustuvat kuluttajamarkkinoille suunnatut suorittimet Core i7:ksi. Yhtiö julkaisi arkkitehtuurin jo vuoden 2007 puolella, mutta siihen perustuvat suorittimet tulivat markkinoille vasta vuonna 2008. Nehalem-arkkitehtuurin korvasi myöhemmin Westmere-arkkitehtuuri. Suorittimet valmistettiin 45 nanometrin prosessilla. Jokainen prosessori sisältää neljä ydintä ja kolmikanavaisen muistiohjaimen.. Retail-prosessorien mukana tuleva vakiojäähdytin oli myös uusittu. Nehalemiin perustuvat Core i7 -suorittimet käyttivät uutta LGA1366-suoritinkantaa. Samalla niiden suoritinväyläratkaisu on korvattu uudella QuickPath Interconnect -kytkennällä. Nehalemissa jokaisella ytimellä on oma L2-välimuisti. Vuoden 2009 jälkimmäisellä puoliskolla Intel toi markkinoille Nehalem-arkkitehtuuriin perustuvat Core i5 -suorittimet.http://plaza.fi/muropaketti/core-i5-julkaistaan-vasta-lokakuussa . Core i5 -suorittimet eivät asennu LGA1366-suoritinkantaan, vaan käyttävät LGA1156-suoritinkantaa.http://plaza.fi/muropaketti/artikkelit/prosessorit/intel- core-i5-750-i7-870-lynnfield Prosessoreita tukee emolevypiirisarja P55, johon suoritin on yhteydessä DMIn kautta. Core i5 -suorittimissa on kaksikanavainen muistiohjain. == Ominaisuuksia == * Suorittimet tukevat vain DDR3-muistityyppiä. Suorittimeen on integroitu muistiohjain, jonne se on siirretty pohjoissillasta. * Nehalem skaalautuu 1–8 suoritinytimelle. * 731 miljoonaa transistoria neljän ytimen versioissa. * Simuloitu moniytimellisyys. Ominaisuus esiteltiin jo Pentium 4 −suorittimissa. * Nehalemit tukevat SSe4.2-käskyjä. * Nehalemissa on Turbo Mode, joka hyödyntää suorittimien ylikellottuvuutta. * Nehalemissa on Core 2 -suorittimiin verrattuna syvemmät puskurit ja parempi haarautumisen ennustaminen. == Nimeämiskäytäntö == Nehalemiin perustuvat Core i7 -suorittimet ovat tulleet käyttöön hitaasti Core 2 Duo -suorittimien vahvasta tarjonnasta johtuen. Intel jatkaa keskittymistään Core-brändinimeen ja markkinoille on tuotu Core i5- sekä Core i3 ja core i9-suorittimia. Tästä huolimatta Intel ei ole aikeissa luopua Pentium, Atom- ja Celeron-brändinimistä. Intel päätti yksinkertaistaa suorittimien nimeämiskäytäntöä, jonka perusteella tulevaisuudessa Core i7 -suorittimia myydään high end -käyttöön, Core i5 -suorittimet kuluttajakäyttöön ja Core i3 -suorittimet alempaan hintaluokkaan. Pentium-nimi säilyy jokapäiväiseen käyttöön tarkoitetuissa suorittimissa. Celeron-nimi säilyy erittäin halvoissa suorittimissa sekä Atom minikannettavissa. == Muuta == Intelin toimitusjohtaja Paul Otellnin mukaan Nehalem arkkitehtuuriin perustuvia suorittimia on toimitettu huhtikuussa 2009 jo lähes miljoona kappaletta. http://plaza.fi/muropaketti/intel-toimittanut-miljoona-nehalem-prosessoria == Lähteet == == Aiheesta muualla == *http://www.digitoday.fi/data/2008/03/19/intelin-nehalem-prosessori-pyyhkii- poydan/20088054/66 *http://www.digitoday.fi/data/2008/07/15/nvidia-hyppasi- rajusti-intelin-nehalem-vankkureille/200818480/66 Nehalem Luokka:Suoritinarkkitehtuurit
Stevena

Stevena Oy on naantalilainen Suomen länsirannikon satamissa toimiva ahtausyritys. Se muodostui Naantalin kaupungin vuonna 1982 perustamista Luonnonmaalla toimineen Naantalin Vapaasatama Oy:n ja ahtaustoimintaa hoitaneen Naantali Cargoport Oy:n yhdistämisestä. Kyseisten yritysten toimintaa jatkettiin myöhemmin nimellä Stevena Oy. Yritys vaihtoi muutaman kerran omistajaa ja vuodesta 1997 lähtien se on ollut osa Backman-Trummer -konsernia, joka puolestaan kuuluu KWH Groupiin. Stevenan päätoimipaikka on Naantalin satamassa missä Stevena on aloittanut toimintansa vuonna 1982. Lisäksi yritys toimii Hangon satamassa(2004→), Turun satamassa(1989→) , Uudenkaupungin satamassa(1998→). Stevena on aikaisemmin toiminut myös Haminan(2010→2014), Porin(2005→2014), Rauman(2005→2009) ja Olkiluodon(2004→2011) satamissa. Yritys on erikoistunut teollisuuden raaka- ainekuljetuksiin, roro-liikenteeseen, projektilaivauksiin sekä muihin logistiikka- ja lisäarvopalveluihin. Näistä suurimpana varastointipalvelut. Vuoden 2004 syksyllä Stevena osti Naantalin ja Eurajoen Olkiluodon satamassa toimineen Material-Master Oy:n, sekä raskaisiin projektilaivauksiin erikoistuneen turkulaisen Pernotrans Oy:n ahtausliiketoiminnat. Stevena Oy:n aputoiminimiä ovat Material-Master 16. joulukuuta 2004 lähtien, Newsteve 19. elokuuta 2008 lähtien sekä BT-Logistore. Stevena tunnetaan luotettavuudestaan, monipuolisuudestaan sekä joustavuudestaan. Stevena sai vuonna 2016 vuoden logistiikkayritys palkinnon, minkä myönsivät yhdessä Turun kauppakamari ja Logy. Stevena toimii serfitifioitujen laatu- ja ympäristöjärjestelmien ISO 9001 ja ISO14001 mukaisesti. Rehuraaka-aineiden käsittelyprosessi on lisäksi sertifioitu GTP+ standardin mukaisesti. == Lähteet == == Aiheesta muualla == * www.stevena.fi * Luokka:Suomalaiset logistiikkayhtiöt Luokka:Naantali